ΓΡΑΠΤΗ ΕΡΩΤΗΣΗ E-0665/01

υποβολή: Philip Bushill-Matthews (PPE-DE) προς την Επιτροπή

(6 Μαρτίου 2001)

Θέμα: Το Ευρωπαϊκό Συμβούλιο της Λισσαβόνας και η προαγωγή της κοινωνικής ένταξης

Το Ευρωπαϊκό Συμβούλιο της Λισσαβόνας του 2000 κάλεσε το Συμβούλιο και την Επιτροπή να περιλάβουν την προαγωγή της κοινωνικής ένταξης στις πολιτικές των κρατών μελών για την απασχόληση, την εκπαίδευση και την κατάρτιση, τηνγεία και την κατοικία. Ποια συγκεκριμένα βήματα έχουν γίνει εν προκειμένω και ποια μέτρα έχουν ληφθεί σε κοινοτικό επίπεδο στο πλαίσιο των δράσεων των Διαρθρωτικών Ταμείων;

Απάντηση της κυρίας Διαμαντοπούλου εξ ονόματος της Επιτροπής

(6 Ιουνίου 2001)

Η προαγωγή της κοινωνικής ένταξης αποτελεί βασικό στόχο των κατευθυντήριων γραμμών για την απασχόληση(1). Η νέα κατευθυντήρια γραμμή αριθ. 7 ζητά τη λήψη μέτρων για την καταπολέμηση κάθε είδους διάκρισης όσον αφορά την πρόσβαση στην αγορά εργασίας, στην εκπαίδευση και στην κατάρτιση·ποστηρίζει τη διάνοιξη οδών με αποτελεσματικά προληπτικά και ενεργητικά μέτρα για την προαγωγή της ένταξης

στην αγορά εργασίας ατόμων και ομάδων που βρίσκονται σε επισφαλή και μειονεκτική θέση, ώστε να αποφευχθεί η περιθωριοποίηση, το φαινόμενο των φτωχών εργαζόμενων και η εκτροπή στον αποκλεισμό· ζητά επίσης την εφαρμογή κατάλληλων μέτρων για να αντιμετωπιστούν τα προβλήματα των ατόμων με ειδικές ανάγκες, των εθνικών μειονοτήτων και των διακινούμενων εργαζομένων, όσον αφορά την ένταξή τους στην αγορά εργασίας και για τον καθορισμό εθνικών στόχων για το σκοπό αυτό ανάλογα με τη συγκεκριμένη κατάσταση.

Επίσης, πολλές από τιςπόλοιπες κατευθυντήριες γραμμές για την απασχόληση ιδίως αυτές που αφορούν την πρόληψη της μακροχρόνιας ανεργίας, τη διά βίου μάθηση, τα φορολογικά συστήματα και τις ίσες ευκαιρίες συνδέονται στενά με τον στόχο για την καταπολέμηση του κοινωνικού αποκλεισμού.

Η Ευρωπαϊκή Επιτροπή έχει καλέσει τα κράτη μέλη να εξασφαλίσουν τη συνέπεια και τη συμπληρωματικότητα μεταξύ των εθνικών τους εκθέσεων σχετικά με την πολιτική για την απασχόληση, αφενός, και τις πολιτικές για την κοινωνική ένταξη, αφετέρου.

Ο κανονισμός (ΕΚ) 1784/1999 του Κοινοβουλίου και του Συμβουλίου της 12ης Ιουλίου 1999 σχετικά με το Ευρωπαϊκό Κοινωνικό Ταμείο(2) (ΕΚΤ) περιγράφει τα πέντε πεδία πολιτικής μέσω των οποίων το ΕΚΤ θαποστηρίξει την ανάπτυξη της αγοράς εργασίας και του ανθρώπινου δυναμικού. Ένας από τους στόχους αυτών των πεδίων πολιτικής είναι η προώθηση της ισότητας ευκαιριών για όλους όσον αφορά την πρόσβαση στην αγορά εργασίας, με ιδιαίτερη έμφαση για εκείνους που απειλούνται με κοινωνικό αποκλεισμό. Αυτό αποτέλεσε ένα καλό σημείο εκκίνησης για την προώθηση, στο πλαίσιο των προγραμμάτων των διαρθρωτικών ταμείων, της ατζέντας για την ένταξη όπως διατυπώθηκε στο Ευρωπαϊκό Συμβούλιο στη Λισσαβώνα.

Κατά την περίοδο 2000-2006, το ΕΚΤ θα επενδύσει 60 περίπου δισεκατομμύρια ευρώ σε ανθρώπους, στο πλαίσιο του εκσυγχρονισμού και της μεταρρύθμισης των ευρωπαϊκών αγορών εργασίας(3). Θα δοθεί ιδιαίτερη προσοχή στην ενσωμάτωση των περιθωριοποιημένων ομάδων της οικονομίας και της κοινωνίας. Οι διαπραγματεύσεις μεταξύ της Επιτροπής και των κρατών μελών κατέληξαν σε σχέδια για την κατανομή περισσότερων από 9 δισεκατομμυρίων ευρώ του ΕΚΤ με σκοπό την κοινωνική ένταξη σε όλη την Κοινότητα. Ηποστήριξη αυτή θα πάρει τη μορφή ενεργειών για τη διεύρυνση της πρόσβασης στις ευκαιρίες μάθησης και απασχόλησης, όπως και σαφών δεσμεύσεων για την αντιμετώπιση του ψηφιακού διαχωρισμού.

Το Ευρωπαϊκό Ταμείο Περιφερειακής Ανάπτυξης (ΕΤΠΑ) μπορεί να συμβάλει στην προαγωγή της βελτίωσης τηςγείας στις περιφέρειες που καλύπτονται από τον στόχο 1, όπου η επένδυση αυτή εξυπηρετεί τη διαρθρωτική προσαρμογή(4).

Η δέσμευση για την κοινωνική ένταξη θα αναθεωρείται καθ' όλη τη διάρκεια των προγραμμάτων των διαρθρωτικών ταμείων, συμπεριλαμβανομένης της αξιολόγησης κατά το 2003 για τον αντίκτυπο του ΕΚΤ (και της κοινοτικής πρωτοβουλίας EQUAL) όσον αφορά την προαγωγή της κοινωνικής ένταξης(5).

(1) Απόφαση 2001/63/ΕΚ του Συμβουλίου της 19ης Ιανουαρίου 2001 για τις κατευθυντήριες γραμμές της πολιτικής απασχόλησης των κρατών μελών για το 2001 ΕΕ L 22 της 24.1.2001.

(2) Το ΕΤΠΑ επίσης συμβάλλει σημαντικά στη δημιουργία θέσεων εργασίας (κανονισμός (ΕΚ) 1783/1999 του Κοινοβουλίου και του Συμβουλίου της 12ης Ιουνίου 1999 ΕΕ L 213 της 13.8.1999).

(3) Σε πολλά προγράμματα των διαρθρωτικών ταμείων, το ΕΚΤ συνεργάζεται με άλλα κοινοτικά ταμεία, π.χ. το ΕΤΠΑ.

(4) Κανονισμός (ΕΚ) 1261/1999 του Κοινοβουλίου και του Συμβουλίου της 21ης Ιουνίου 1999 ΕΕ L 161 της 26.6.1999.

(5) Ανακοίνωση της Επιτροπής στο Συμβούλιο, στο Κοινοβούλιο, στην Οικονομική και Κοινωνική Επιτροπή και στην Επιτροπή των Περιφερειών: Ατζέντα κοινωνικής πολιτικής COM(2000)379 τελικό.